Foto: Reuters Irlandiya Rossiyadan bo‘lgan bir diplomatni mamlakatdan chiqarib yuboradi. Bu Britaniyaning Solsberi shahrida GRU sobiq polkovnigi Sergey Skripal va uning qizi zaharlanishi yuz bergani bo‘yicha ish tufayli ro‘y beradi, deb xabar qilmoqda RTE telekanali. Ta’kidlanishicha, bunday qaror mamlakat vazirlar mahkamasi yig‘ilishi davomida qabul qilingan. Eslatib o‘tamiz, kecha Buyuk Britaniyaga birdamlik sifatida AQSh, Ukraina va Yevropa Ittifoqining 14 davlati rossiyalik diplomatlarni o‘z hududidan chiqarib yuborishini ma’lum qildi. Avvalroq Buyuk Britaniya TIV rahbari Boris Jonson G‘arb qanday shartda Rossiya bilan do‘st bo‘lishini aytgandi.